Ma meghívtam magunkhoz az egész bandát.
A BANDA
Multimilliomos YouTube-sztár, és még csak 15 éves.
Három, kettő, egy!
Régen ott volt a Mickey Mouse Club, most pedig a Banda.
Gyerekek, akik együttműködnek,
és hihetetlenül népszerű vírusvideókat készítenek.
Itt az egész banda.
- Mizu? Sawyer vagyok. - Hayden.
- Gavin vagyok. - Piper.
- Sophie. - Corinne.
Együtt készítettünk videókat, például kihívásokról.
Le kell dönteniük egy egész pohár vizet mindössze hét másodperc alatt.
A „ki bír tovább enni” kihívás, igen!
Úgy tűnik, a gyerekek nagyon élvezik.
Négymillió megtekintés. Hasonítsuk össze!
A CNN-nek egy hét alatt 2,2 millió megtekintése van.
Szupersztár a neten.
Piper Rockelle hihetetlenül népszerű gyerekinfluenszer.
Néhányan nyolcéves korom óta néznek.
Igen, tudom.
Piper milliárdos nézettséget szerzett, és dollármilliókat keresett.
Piper menedzsere az anyja, Tiffany Smith.
Gyere közelebb a rácsokhoz! Ez az.
Hatalmas, vírusként terjedő népszerűséget szerzett a gyerekeknek.
Jó bulinak tűnt.
Teljesen ártalmatlannak.
De egyáltalán nem volt ártatlan.
A YOUTUBE-OS ANYUKÁT 22 MILLIÓ DOLLÁRRA PERELIK
A YOUTUBE-OS ANYUKÁT 11 TINI VÁDOLJA
PER FENYEGETI A MILLIOMOS TINI BIRODALMÁT
Ez a lány tízmilliós YouTube-követőtábort szerzett
a barátaival bugyuta videókkal.
A most már csak volt barátok és a szüleik egy része perel,
amiért kihasználták őket.
Néha simán dolgoztunk 12 órát is,
aztán aludtunk, és kezdtük újra.
Tiffany videóinál gyakran nem éreztem biztonságban magam.
Közelebb!
Egyértelműen csináltattak velünk olyat,
amit egy felnőtt nem igazán kérhet kisgyerekektől.
Gyakorlatilag dolgozom, pedig gyerek vagyok.
Nem igazán jutott eszembe, hogy veszélyes is lehet.
Flörtölj a kamerával!
A szexuális ragadozók ide járnak gyerekeket ábrázoló tartalomért.
Figyelj!
Vidám, boldog helyként ábrázolják,
miközben maga a borzalom.
Nekem ez nem megy! Nem!
Tiffany mindenkivel kiabált. Nagyon hasonlított egy szektára.
A YOUTUBE ENGEDI A KIZSÁKMÁNYOLÁST
Tiffany szörnyeteg volt.
Szemtelen kis picsa vagy!
Tiffany kihasználta és tönkretette az ártatlanságunkat.
ROSSZ TÁRSASÁG: KI ÁLL A GYEREKINFLUENSZEREK MÖGÖTT?
2024 LAS VEGAS, NEVADA ÁLLAM
…velem, akinél szülinapi torta van.
Helló! Frank kérte, hogy vigyem be.
- Nem tudom, mire van. - Hol van… Beleettél?
Nem.
Franken mindig nevetek.
Igen, Frank vicces volt.
Mi jön be jobban, egy 11 éves lány vagy egy cuki kis mopsz?
Egy cuki, 11 éves kislány mopsszal.
Ez volt az első videóm a csapattal.
Nagyon izgatott voltam.
Sosem volt… Jó volt, szórakoztató.
Élveztük a filmezést.
Felnéztem Piperre, mert az unokatestvérünk volt.
Én pedig YouTube-videókat meg ilyesmiket akartam csinálni.
Legjobban Piper hiányzik.
Szomorú, hogy nem vagyunk kapcsolatban.
Látom a mosolyotokat, amikor vele vagy. Vidáman hülyéskedtek. Ez hiányzik.
Igen.
Tiffany a nővérem, Piper az unokahúgom.
A georgiai Cantonban nőttünk fel.
Piper születésekor Tiffany 26 éves volt.
Piper apja a terhesség alatt elhagyta Tiffanyt.
Tiffany a szüleimmel élt, kisállat-kozmetikai vállalkozást indított.
Egyedül, Piper apja nélkül nevelte fel Pipert.
Piper nagyon kicsinek igazi örökmozgó volt.
Táncolt, énekelt, sokat mosolygott.
TIFFANY TESTVÉRE
Látszott, hogy különleges.
Piper hároméves lehetett az első szépségversenyekor.
Az elsőt háromévesen nyerte, július 4-én.
A szobája tele van kupákkal.
PATIENCE FELESÉGE
Nagyon jó volt. Tökéletes.
Szerintem Tiffany azért akarta Piper sikereit,
hogy megmutassa Piper apjának, hogy ér valamit,
és sokat veszít, hogy kimarad az életéből.
Pipernél megvolt a bikini, a barnító, a frizurák.
Gyakorolt, az összes tánclépést megtanulta.
Piper imádta a figyelmet. Azt, hogy tapsolnak neki…
Kupákat kap…
Tiffany azt akarta, hogy Piper a legjobb legyen.
A második hellyel nem érte be.
Amikor Tiffany látta, hogy Piper sikereket ér el a szépségversenyeken,
tovább akart lépni a közösségi médiára.
Ez itt a YSBnow podcast,
és különleges vendégünk van.
Piper Rockelle.
Mikor találtad ki,
hogy buli lenne posztolni az életedről a közösségi médiában?
A szépségversenyek befejezése után jött a Musical.ly app.
Ott kezdtem el, beindultak a dolgok,
és ott kezdett egyre több ismerősöm lenni.
PIPER KILENCÉVESEN
A Musical.ly 2014 körül készült, és a playbackre épült.
Jaj, egy krumpli! Mozogj, mozogj!
Rövid, vicces videókat lehetett készíteni, amikben egy hangra tátogunk.
Nagyon népszerű lett a gyerekek körében.
A korhatár 13 év volt,
de hat-, hét-, nyolcéves gyerekek lettek függők tőle.
Szerintem a tartalmakat a szülők posztolták.
A Musical.ly aztán TikTokként lett világsiker.
Charlie!
2007-ben jött a „Charlie megharapta az ujjam”,
egy korai, nagyon híres YouTube-videó.
Ekkor indult el a korai közösségi platformok felemelkedése.
Egyre többen kezdtek az életükről beszélni,
és tudatosan készítettek tartalmat kis közönségnek.
Szia, anya!
Mit szeretnél ma? Milyen játékot kérsz ma?
A YouTube-nak 2011-re sok millió felhasználója lett.
- Ezt! - Azt?
És a korai nagy sztárok közül néhány gyerek volt.
Mindig néztem ezeket a kicsomagolós videókat…
PIPER 12 ÉVESEN
…és azt mondtam, anya, én is ezt akarom csinálni.
Sziasztok, itt Piper Rockelle.
PIPER 9 ÉVESEN
Ma bolyhos trutyit készítünk.
Elmer márkájú iskolai ragasztó kell hozzá.
Elég megnézni Piper trutyis videóját,
aminek köze sincs a szépségversenyekhez,
és látszik, mennyire fesztelen a kamera előtt.
Született tehetség.
Tiffany folyton filmezett valamit.
Része volt a mindennapjaiknak.
Tiffany zseniálisan használta az új médiaplatformokat.
A közösségi média minden.
Márkát építhetsz, barátokat szerezhetsz,
bárkivel beszélhetsz világszerte.
Tiffany meglátta a lehetőséget,
és lehetőséget akart adni a lányának.
Az internetes sztárok megjelenésével párhuzamosan
a tévés és a hagyományos hírnév is megváltozott,
és hirtelen hétköznapi emberek tűntek fel a valóságshow-kban.
Piper ekkor érte el a nagy áttörést.
Beválogatták egy népszerű valóságshow-ba, a Dance Twinsbe.
Helló! Tiffany vagyok, ő pedig a gyönyörű lányom, Piper.
Jó fej anyuka. Mindenki nálunk akar lenni.
Ekkor jelenik meg először Tiffany,
bepillanthatunk abba, hogy milyen szülő.
Látszik, hogy sokat követel Pipertől.
Itt a jó pillanat arra, hogy megszerezd az első helyet.
- Oké. - Ezt szeretném.
- Tudod? - Igen.
Piper kis kora óta örömet akart okozni az anyjának,
folyamatosan próbált a legjobb lenni,
a legjobb az egész Délen.
Viszont Piper nem járt iskolába.
Nyolcéves korában Ashley azt mondta Tiffanynak,
hogy be kell íratni az iskolába.
„Joga van tanulni.” Emiatt nagy veszekedés tört ki.
Tiffanyt Piper érvényesülése érdekelte.
Kiváló előadóművész lett,
könnyedén beszélgetett felnőttekkel,
meghallgatásokra járt.
Nem értettem, de támogattam őket,
bármit is akartak csinálni.
2017-ben történt,
hogy egy ismerősöm a lányommal, Corinne-nal meghívott
egy meghallgatásra. Piper Rockelle keresett tartalék háttértáncost.
A barátom elmondta, hogy Pipernek koronája van a Musical.lyn.
Ezt nagyon nehéz volt elérni,
szóval azt mondtam, Istenem, szuper, oké.
Corinne-t nagyon érdekelte a színészet, az éneklés, a tánc, minden ilyesmi.
Próbáltunk több fizetett táncfellépést szerezni,
ezért kivettük az iskolából, és meghallgatásokra jártunk.
Egész stáb várt ránk. A Dance Twinshez válogattak.
Piper nagyon aranyos volt.
Azonnal jóban lettünk. Végigbeszélgettük a meghallgatást.
Kiderült, hogy mindketten Georgiában lakunk,
20 percre egymástól.
A lányok persze azt mondták: „Szeretnénk találkozni,
több közös programot akarunk.”
Összebarátkoztunk Tiffanyval.
Ha a gyerekek ezt szeretnék, segítünk.
Tiffany elmondta, hogy nagyon érdekli a YouTube,
mert sok új család jelent meg rajta,
és gyorsan népszerűvé váltak.
AZ EH BEE CSALÁD „GOAT SIMULATOR”-OZIK
„Szeretlek”, kecskéül.
Rendet raknál a játékszobában?
Rakj rendet!
Lássuk! Oké, ott van Everleigh.
Te jó ég!
Ava, te jössz…
Tiffany azt mondta: „Ez nekünk is menne.
Nagyon szakíthatunk.”
Sosem készítettem még videót, azt gondoltam, jó bulinak tűnik.
Látszott, hogy Tiffany nagyon érzi a közösségi médiát.
Corinne! Hé, csajszi! Piper!
- Hé, csajszi! - Hé!
Tiffany feltette a YouTube-ra.
Rám írt: „Látod ezt? Húszezren nézték meg.”
Én meg azt válaszoltam, hű, szuper.
Szuper? Nem tudom.
Aztán folytatta: „Már 40. Már 70.”
Azt a videót több mint egymillióan nézték meg.
Előtte sosem volt még ilyen nézettségem a közösségi médiában.
Feldobott.
Aztán folytattuk, és a videók nagyon jól teljesítettek.
A Dance Twins után Piper kezdett befutni a közösségi médiában.
Követni kezdték, elkezdtek érdeklődni az élete iránt.
Így aztán 2017-ben Los Angelesbe költöztek.
Állj meg!
Most indulunk LA-be.
- Oké, csak… - A reptérre megyünk.
Ja, igen. A reptérre megyünk.
Mit akarsz, Tizenhármas?
Menjünk át a szembesávba?
Tiffany és Piper fogta a holmiját és pár macskát,
és Los Angelesbe mentek szerencsét próbálni.
Los Angeles, jövök!
A gyerekinfluenszerek világának Los Angeles a központja.
Itt van az összes tehetségmenedzser, az összes nagy ügynökség.
Tiffany azt akarta, hogy a lánya sikeres legyen.
Elindította Piper YouTube-csatornáját,
márkát épített, online hírességgé akarta tenni.
Sziasztok! Itt van velem Hunter, a bátyám.
Hunter, Tiffany és Piper egy LA-i konferencián találkozott,
amikor Hunter leutazott Wyomingból.
GRATULÁLOK A HÚGOMNAK, PIPERNEK
Hunter Piper csatornájának az egyik karaktere lett.
A bátyját játszotta.
A családtagoknak ez nagyon érdekes volt, annyit tudtunk mondani: „Mi?”
Mizu, srácok? Itt Reagan Beast, Hunterrel!
Volt már pár videóm, és Huntert Pipernél ismertem meg, egy kollabon.
Sok mindent ő vett fel, és ő volt a vágójuk.
Slurpee!
Transz vagyok, és nem volt sok nem transz fiú barátom.
Hunter kicsit a bátyám volt. Biztonságot adott. Mellettem állt.
Azt a ***!
Hunter hülyéskedett azon, hogy néha csinálja Tiffanyval.
Csinos vagy!
A megismerkedésünk után mondta el,
hogy a YouTube-on Piper testvére.
„Csak a YouTube-on, de biológiailag nem.”
A báty mindig nyer!
A kamerán kívül is Piper bátyja volt, jelen volt az életében,
de nagyobb gyerekként, nem mostohaapaként.
Viszont szerintem titokban viszonya volt Tiffanyval.
Én meg: „Piper tudja, hogy kavarsz az anyjával?”
Hunter Tiffany sokkal fiatalabb pasija volt.
Sziasztok! Hazaértünk.
Úgy nézek ki, mint a Grincs. És Pipes is. És Tiff is.
19-20 éves volt, és odaköltözött.
Együtt gyártották a tartalmakat.
Kérdeztétek a lefekvés előtti rutinomat,
mert a reggelit már megmutattam, szóval így mind meglesz.
Piper személyisége a közösségi médiához idomult.
Remek színész volt, és nagyon hitelesen adta elő.
Piper iszonyatosan aranyos volt. Mindenki szerette.
Mindenkit rabul ejtett, és teljesen hitelesnek érződött.
Tiffany sikeres márkát épített a hétköznapi élet bemutatására
egy gyerek szemszögéből.
Ahogy egyre erősebb lett Piper márkája,
Tiffany kitalálta, hogy lehetne még jobban megtolni.
- Mit csinálsz? - Szendvicset.
PIPER TÍZÉVES
- Milyen ottalvós buli lesz? - Teljesen hétköznapi.
Észre sem veszel minket.
Piper gyorsan bekerült a Manibe, aminek Brat a producere.
A Brat az internet Disney Channelje.
Népszerű műsoraik voltak. A Mani nagy siker volt a YouTube-on.
Te meg hova mész?
A sminkbuliba minden dadus beszáll.
Ez a dadus Mani, vagyis ma nem.
A Mani egy férfi dadusról szól.
Piper a Skye nevű karaktert játszotta,
az elkényeztetett gazdag gyereket.
Üdv Skye „népszerűség négy lépésben” kurzusán!
Első lépés, szabadulj meg a rossz hangulattól!
Én az emo lány voltam.
Bármit csinált a goth csaj, Piper az ellenkezőjét tette.
Fogalmam sem volt, kicsoda Piper. Nem tudtam a közösségi médiáról.
Sophie-nak Instagram-fiókja sem volt a Mani előtt.
Ott mondták neki, hogy kell a Brat miatt,
mert a Brat szereplői mind sztárok a közösségi médiában.
Sophie-t mellékszereplőnek válogatták be a Manibe,
és a karaktere népszerű lett.
Feketét vettem fel, hogy eltűnjek.
Pipert és Tiffanyt a forgatáson ismertük meg.
Szerettem beszélgetni Piperrel.
Aztán megkértek, hogy szerepeljek egy YouTube-videóban.
A Nem férek a bőrödbe videója volt. Piper karaktere cserél a goth csajjal.
Akkor ismertem meg őket videósként.
Tiffany folyton áthívta Sophie-t ott aludni,
és ilyenkor videóztak.
Hány óra van?
23:10.
Kicsit késő van már.
Akkor még semmit sem tudtam a YouTube-ról.
Azt hittem, csak szórakoznak a gyerekek.
Piper és Sophie azonnal jóban lett.
Nagyon jó barátok lettünk.
Közel kerültünk egymáshoz a forgatáson.
Ott derült ki, hogy sok mindenben hasonlítunk.
Úgy éreztem, senki sem ért meg, és ő volt az egyetlen, aki hajlandó volt
megpróbálni megismerni.
Minden érzésemet megbeszéltük.
A legjobb barátnőm lett.
Előtte nem volt legjobb barátnőm.
PIPER 12 ÉVESEN
Most olyanok vagyunk, mint a testvérek.
Mehet? Ez a nap utolsó jelenete.
Mindketten a Manit csináltuk,
aztán jött a táborozás szezonja,
és Tiffany teljesen kiakadt,
hogy egy karakter több szöveget kapott Piperénél.
Tiffany bejött a forgatásra, kirángatta Pipert,
és rettenetes botrányt rendezett.
„Nem fogjátok kivágni a lányomat,
ő hozta létre ezt a sorozatot. Vele kezdődött.”
Azt mondta: „Sophie, gyere velünk!” Mire én: „Nem megyek.
Kizárt. Profi vagyok és forgatunk, és nem hiszek a hidak felégetésében.”
Feszült volt a helyzet.
Tiffany dühös volt. Szinte nem is szólt hozzám.
Elrángatta a forgatásról.
A producerek utánarohantak.
Egy benzinkúton állították meg.
Többé nem jött vissza.
Maradtam filmezni, és ez rosszat tett a barátságunknak.
Gyakorlatilag ez volt a vége a barátságunknak.
Rájöttem, hogy Tiffany instabil,
és óvatosnak kell lenni vele.
Erről senkinek sem beszéltem. Megtartottam magamnak a véleményem.
CANTON, GEORGIA ÁLLAM
Miután Tiffany és Piper LA-be költözött,
hazajöttek Georgiába az ünnepekre és a születésnapokra,
vagy csak meglátogatták anyáékat.
Piper akkoriban lett jóban Claire-rel.
Piper a nem vér szerinti unokatestvérem.
Patience unokahúga,
és anya Patience felesége.
Mindig is imádtam a munkát a kamerával,
a kamera előtt és mögött egyformán,
szóval őrület volt, hogy ismerhetem Pipert.
Nagyon felnéztem rá.
Már akkor néztem, amikor még nem tudtam, hogy az unokatesóm.
„Úristen!” Először nem hittem el.
„Van egy másik Piper is?”
Amikor először találkoztunk… „Istenem!” Nagyon boldog voltam.
Szóhoz sem jutottam.
Piper, Claire és Reese barátságát
esélynek láttuk, hogy Tiffany és Patience közelebb kerüljön,
mert nem volt köztük kapcsolat.
Gyerekkorunkban közel álltunk egymáshoz.
Négy évvel idősebb nálam. Mindig felnéztem rá.
Sok időt töltöttünk együtt.
Nagyon jól kijöttünk egymással.
Viszont a válást mindenki megszenvedte.
Onnantól egyértelműen változást láttam Tiffanyban.
Agresszívabb lett, fizikailag és szóban is.
Úgy döntöttem, nem beszélek vele többet.
PATIENCE 17 ÉVESEN
Bizonyos mértékig én noszogattam,
hogy tegye egészségesebbé a kapcsolatát a családjával.
Kívánj valamit, és fújd el a gyertyákat!
Izgatott voltam, hogy újra egymásra találunk a nővéremmel.
Két anyuka, két nővér, akik együtt nevelik a lányaikat.
2018 LOS ANGELES, KALIFORNIA ÁLLAM
Sziasztok, mi újság? Ma 30 dollárt költünk,
és beszerezzük a legjobb jelmezt.
Az első videómat 2018-ban készítettem Piperrel.
Nem tudtam, ki ő.
Azt gondoltam, ő is azt szereti, amit én, YouTube-videókat csinál. Szuper!
Piper Rockelle vagyok, és kalózjelmezt viselek.
Szavazzatok rám!
Sawyer vagyok, ez a jelmezem, és ha…
Az első videó egész jól ment,
de Tiffany visszahívott minket még többet csinálni.
Ma szuperhosszú műkörmöket csináltatunk.
És ahogy Piper csatornájának népszerűsége az égbe ugrott,
Tiffany és Piper új embereket vont be a bandába.
Itt van Sawyer!
Itt van Hayden!
És itt van Gavin!
Tiffany a Jóbarátokat akarta másolni gyerekekkel.
A Jóbarátok nagyon sikeres volt. Tudta.
„Csapattal tovább nőhetünk.” Úgy gondolta, bombasiker lesz.
- Oké, szia! - Rakd lejjebb a kamerát!
Corinne-t a színészet érdekelte, ezért Hollywoodba költöztünk.
Ezután nem sokkal Tiffany hívott is minket videózni.
A Mani botránya után pár hónappal
Tiffany megkereste anyát, hogy bocsánatot kérjen.
Elmondta, hogy hiányzom Pipernek, és szomorú az egész miatt.
Onnantól sokkal többet forgattunk együtt.
Egyszer mindenki egyszerre szerepelt, és az emberek azt mondták, ez egy banda!
Tiffany azonnal ugrott az ötletre.
Azt mondta: „Ez lesz a nevük. A Banda!”
Piper az. Gyerünk!
Sosem jártam állami iskolába, ezért sosem volt nagy baráti társaságom.
„Segítség kellene. YouTube-oztok velem?”
Nekiálltunk, és azonnal nagyon jó barátok lettünk.
A BANDA 2018
És ezzel megalakult a Banda.
Egy csoport gyerektartalom-készítő, és az egész Piper köré épült.
Mintha mellékszereplőket kapott volna.
De ne tévedjünk, mindig ő van a középpontban.
Ő a sztár.
- Istenem! - Szerelmes vagyok belé!
Nem Tiffany jött ki először csapattal.
Adjunk a testünknek még jobban! Mi lesz?
Ott volt Jake Paul 10-es csapata.
David Dobrik csoportja. A Sidemen.
Sok idősebb srác csinálta az interneten.
Pontosan ugyanezt csinálták meg, csak gyerekekkel.
Ennyi volt mára, srácok! Remélem, élveztétek.
Vágjunk bele a kihívásba!
Pörgesd a kereket!
Miért utánozod a ruhámat?
Te miért az enyémet?
Ahogy a gyerekek hatalmas számokat értek el,
felpörgött a nézettség, rengeteg lett a követő,
hatalmas sikerré váltak,
és mindenki őket nézte.
Szerinted hogy fognak reagálni?
Piper!
A közönség szeretete önbizalmat ad,
megerősíti az önbecsülésed, feldob.
Szerintem ezért vágynak ennyire erre az emberek.
Különlegesnek érzed magad.
Egy darabig elsők voltunk a 11 évesek közt
a Híres szülinapokon és a különféle weboldalakon.
- Turnéra megyünk! - Turné!
Több ezer gyerek jött el. Őrület volt.
- Piper! - Piper!
Hosszan kanyargott a sor.
És ez csak még motiváltabbá tett.
„Folytatni akarom, jól kell mennie,
legyen fantasztikus. Mindent vagy semmit.”
Csodás volt látni a feliratkozók és a számok növekedését.
Máig életem legboldogabb pillanata,
amikor a szám elérte a milliót.
Mindig is erről álmodtam.
Ma bemutatom, mi megy nálunk a házban.
Sziasztok! Piper Rockelle vagyok. Örülök, hogy itt lehetek.
Hihetetlen, de egymillió feliratkozóm van.
- Egymillió 1,5 év alatt. Őrület. - Tudom.
Vállalkozó, énekes, YouTube-sztár.
Piper Rockelle az új daláról, a „Treat Myself”-ről mesél.
Kényeztetem magam
Ma este kényeztetem magam
A „Treat Myself” Piper első klipje, és a szereplői csajok, akik spában voltak,
kint helyes srácokkal találkoznak,
és meg akarják szerezni a számukat.
A Banda megalakulása után Piper népszerűsége felrobbant,
és rengeteg pénzt kezdett keresni.
A YouTube megosztja a bevételt a tartalomkészítőkkel,
de máshogy, mint a többi platform.
Ha még nem tetted, lájkolj, iratkozz fel, és kérd az értesítéseket!
A tartalom „monetizálása” a neve.
Az egyik része a YouTube által fizetett pénz.
A tartalomhoz a YouTube reklámokat jelenít meg,
és megkapod a reklámbevétel egy részét.
Bevétel jöhet márkákkal kötött partneri megállapodásokból.
A termékek és márkák fizetnek a reklámozásért.
Nézd, milyen aranyosak! Olyan cukik!
Simán megy, Walmart. Köszönöm, Walmart.
A márkaszerződések megjelenítéshez is köthetők.
A márka azért fizet,
hogy három nap alatt 50 millió megjelenítést kapjon.
Az influenszerek ezeket tehetik.
Köszönöm, Mattel!
Alig várom, hogy lássam a Gleemert.
A tartalomkészítési iparág piaci értéke
elvileg 2027-re lépi túl a félbilliót, de ez kevésnek tűnik.
- Honnan van ez az undorító kapucnis? - Ez?
Ott vannak a logózott termékek. A turnéjegyek.
Ezek a bevételi források egymást erősítik,
és sok platformos, sok millió dolláros üzlet születik.
Ezek a gyerekek
hatjegyű összegeket keresnek havonta ezen a platformon.
Hatjegyűeket, havonta.
Az egyik karácsonykor előkerült egy Apple laptop,
egy vadonatúj Canon fényképezőgép,
egy Louis Vuitton táska.
Akkor jöttem rá arra, hogy ebben több van, mint hittem.
Nem igazán tudtam a YouTube monetizálásáról.
Nem ismertem.
Egyedülálló anya voltam Hollywoodban egy gyerekkel,
és Tiffany tudott erről. Tudta, hogy küszködünk.
Azt mondta: „Tudod, hogy ezzel sokat lehet keresni.”
Megkérdeztem, hogy tényleg? Mire ő: „Bizony.”
„Sokat keres. Minden számlát fedez.”
Mire én: „A lányok videói pénzt hoznak?”
Azt válaszolta, igen.
Akkoriban a YouTube csak szórakozás volt Corinne-nak,
szóval erre a szempontra nem is gondoltunk.
A legjobb barátom sokkal jobb a tiédnél.
Ennél a pontnál kezdtem azon tűnődni,
hogy ha ennyit keres, és beszél is róla, akkor hol van a pénzünk?
Nem kaptunk semmit.
Azt válaszolta: „Jaj, hát láthatóságot kap. Megismerik.”
- Istenem! - Istenem!
Tudtad, hogy pénzt keresnek a gyerekeden,
de közben azt is gondoltad, hogy a gyerek több lesz,
és hogy…
A gyerek hasznot húzhat a saját megtekintésekből,
a márkamegállapodásokból, a tartalomgyártóvá válásból.
- Nem. - Fagyöngy.
Egy masni.
Tiffany javaslata lényegében az volt,
hogy segítek nektek pénzt keresni.
Azt gondoltam, oké, így legalább látok valamit ebből.
Kaphatok egy kis vizet?
- Kell egy kis víz. - A piramist csináljuk.
- Corinne! - Istenem! Jól vagy?
- Hozok vizet. - Corinne, ébredj fel!
FELIRATKOZÁS – FELIRATKOZVA
Ebben a világban sok pénzt lehet keresni,
de ehhez érezni kell az algoritmust, be kell vonzani az embereket.
Az algoritmus úgy működik, hogy minden tartalmat felmér,
és azt mondja, oké, X néző,
téged ez a tartalom fog érdekelni, ezt mutatom először.
Nagyon tapasztaltnak kell lenni a területen,
hogy tudjuk, hogy szerezzünk elég kommentet,
lájkot, megosztást a videók népszerűvé tételéhez.
Talán érdekel, ki vágja a videókat.
Nyilván a vágónk, de hol csinálja?
Hunter segít a YouTube algoritmusának
a videók ajánlásában.
Azt mondta, megtanulta a pluszt.
Hogy szerezz több megtekintést,
jobb reklámokat,
hogy helyezd el a hashtageket
a nézők megszerzéséhez.
A lényeg a videók optimalizálása,
hogy annyi néző legyen, amennyi csak lehet.
Az első tapasztalataim a közösségi médiában és videózásban
nyolc-kilenc éves koromban voltak.
Nem értettem az adatelemzéshez, ahhoz, hogy befolyásolja ez a videókat.
Ma elkapok pár aranyásót.
A Bandához csatlakozva átadtuk a csatornánkat Hunternek.
Megkapta a bejelentkezési adatokat.
Alig vártam, hogy még jobbá tegye a videókat.
Nem volt könnyű átadni azt,
aminek a létrehozásán keményen dolgoztam,
de akkor jó lehetőségnek és jó döntésnek tűnt.
Szia, nem jössz el velem ebédelni?
Elég idős vagy ahhoz, hogy vezess?
Vezethetsz te. Menjünk!
Néha ránéztünk a kibérelhető Hollywood Hills-i házakra.
Kaliforniába költözve mindenki arról álmodik, hogy itt éljen.
Gyönyörű ház volt, és hatalmas.
Tiffany, Hunter és Piper lakásban lakott.
Mi szintén.
A ház bérleti költsége
csak pár ezerrel volt több mindegyikünk bérleti díjainál.
Azt gondoltuk, együtt kibérelhetünk egy helyet a forgatáshoz.
Tiffany nagyon lelkes volt, anya is,
és Hunter is.
Én nem akartam odaköltözni.
Sosem bíztam Tiffanyban, mert tudtam, hogy mentálisan nem stabil.
Erről egy percre sem felejtkeztem el.
Őszintén, imádtam a házat.
Volt egy nagy kert a gyerekeknek, és biztonságosnak érződött.
Ráadásul lett egy új barátnőm,
aki értette a helyzetemet. Egyedülálló anya, aki próbál előre jutni.
Piper mindent velem beszélt meg.
Úgy érezte, bármit elmondhat, ami bántja.
Anyával is közel kerültek egymáshoz.
Piper félrevonta anyát,
és megkérte, hogy költözzünk oda,
mert azt mondta, stabil szülőre van szüksége,
és ez nincs meg.
Igazából nem volt anyja. Tiffany csak tartalmat akart tőle,
de nem azt nézte, mi a legjobb neki.
Szerintem emiatt mondtunk igent.
Piper olyan volt, mintha a második gyerekem lett volna. Családtaggá váltak.
Oké, kin áll jobban?
Bírók, készen álltok a szavazásra?
- Igen! - Jó.
Igen!
Sawyer és Saxon jön!
A videózás elsőre jó bulinak tűnhet,
de állandóan nem az.
Az ember nem akar mindig mosolyt erőltetni magára,
és órákig beszélni a kamera előtt.
Itt van a narancs és az olívaolaj.
Mindenkinek a csatornájára forgattunk, mert Tiffany mindenkinek nyitott egyet.
Oké, na, szóval, a nevem Ramona.
Napi 10-15 videót vettünk fel.
Mindenkinek ott kellett lennie 11-re,
és hajnali egyig, kettőig forgattunk.
Ez hosszú munkanap.
És felvétel, Sophie!
Oké, nagyon kell pisilnünk, szóval…
Aludtam két-három órát,
hat vagy hét körül keltem, suliba mentem…
Ki kell mennünk!
…becsuktam a tabletet, és már készülhettem is a forgatásra.
Aztán újra az elejéről. A hét minden napján ez ment.
Nem volt szabadnap, soha.
Hívj! Rendben.
Piper, szólj, ha kárpótlásként az asszisztensed legyek.
- Oké, felvétel. - Oké.
Tiffany az a típus, aki meg akarta mondani,
mit csináljon Piper, és mi legyen a videóban.
Veszekedett az anyjával, amikor Piper azt mondta, valami nem jó,
az anyja pedig kiabált vele.
„Piper, jobb vagy! Csináld jobban!”
Erre olyasmit válaszolt, hogy oké, igyekszik.
Srácok!
Ez nem hiteles. Sawyer, csináljuk jobban! Fordulj meg!
A végén már csak csináltuk, amit mondtak, mint egy báb.
Gyerünk!
Ne húzzuk el, csináljuk meg!
- Sawyer, állj úgy, mint Piper! - Oké, mint Piper.
- Arra nézek. - Jó, igen, állj…
Munka lett.
Ötvenből talán egy videót élveztünk, egyben adtuk önmagunkat,
de nagy részben színleltünk, hogy jó legyen a videó.
ARIANA GRANDE – „7 RINGS” KIDZ BOP VIDEÓKLIP
Mivel Corinne színészi munkát végzett, táncolt, rendes munka volt,
tudtuk, hogy a forgatáson tanárnak is lennie kellene.
Suliba kellett járni. Napi hat órát.
Tudtuk, hogy kellene lennie munkaidőnek.
Ételt kellene biztosítaniuk.
Sokféle kötelező dolog lenne.
A gyerekszínészekre rengeteg szabály vonatkozik,
és ezekért évtizedekig harcoltak.
Az 1900-as évek első felében lett botrány abból,
hogy híres gyereksztárokat nem fizettek ki,
kizsákmányolták őket.
Így aztán törvényeket hoztak
a gyereksztárok védelmére.
Sajnos a munka új formáinál, az új médiában
nincs munkavédelem.
Sophie YouTube-videóját kellene forgatnunk.
- Igen, pont most. - Akkor miért…
Sophie!
Mivel Tiffany és Hunter YouTube-videókat készített,
úgy gondolták, nem tartoznak ezeknek a törvényeknek a hatálya alá.
ÜGYVÉD
Sophie, ébresztő!
Filmeznünk kellene! Miért alszol?
Mert videózni fogunk…
- Kapd össze magad! - Ez kemény.
Elmentünk Bombay Beachbe.
Ha nem tudnátok, ez egy elhagyott város.
Macskákat fogtunk be. Nagyon élveztük.
Tiffanynak és és Pipernek két macskája volt.
Aztán egyre több macskát mentettünk meg,
és olyan sokat mentettünk meg, hogy már 36 macska volt a házban.
Gyerekkoromban 20-30 macskánk volt egyszerre.
Nem bent laktak. Kint voltak.
Ha hideg volt, beengedtük őket a pincébe.
Tiffany most is nagyon hasonlóan él.
A macskákat etetni kell.
Nem tudom, etettél-e már 30 macskát. Nem semmi.
A kuka néha olyan nehéz volt a macskaalomtól,
hogy nem vitték el.
Szereti a kamerát!
Mivel már 60 macskánk volt,
Tiffanynak az lett a mániája, hogy fertőtlenítővel kell takarítani,
ipari takarítószettel, ahogy a profik csinálják, minden este.
Nézd, Diego ki akar menni!
Hajnali egykor befejeztük a videót.
Hajnali háromig takarítottam.
Sophie és Piper a lépcső tetején aludt el,
a falat mosva.
Gondoltam, nem szólok, lefekszem.
Piper beárult, és veszekedtek velem.
Akkoriban egyértelműen rossz
és fura volt videózni. Nem élveztük.
Mennyi az esélye, hogy felnyalod, Coco?
- Szeretnéd? - Érdekel, mered-e.
TIFFANY SMITH HANGJA
Istenem, megcsinálta! Piper, te is bevállalod?
A Banda elkezdett sokat keresni,
és onnantól a számokról szólt.
Hány nézőt tudunk szerezni?
Megint fürdőruha lesz, mint a múltkor.
Hogy lehetek itt mindig fürdőruhában?
Készek voltak bármit megtenni a nézettségért.
Emiatt jönnek az olyan helyzetek, amiket amúgy kerülnének a gyerekek.
- Mindenkinek segítenie kell! - Gonosznak kell lenni Symonne-nal.
Azt mondták, legyünk gonoszak Symonne-nal,
ne kívánjunk neki boldog szülinapot.
Symonne!
Helló, vlogoltok?
Igen, a bandával. Elkéstél.
Előtte szórakozás volt az egész, de innentől mintha vérre ment volna.
- Rossz felvétel lett? - Igen.
Volt valami a képernyőn…
- A lencse előtt volt valami? - Valami ronda.
Kellemetlen és bántó dolgokat csináltak.
Tiffany több problémás tartalmat akart a több megtekintés és lájk miatt.
- A szépségversenyzés vége világos. - Mi az?
Kirúgtak, mert nem vagy túl szép.
Egyre rosszabb lett az egész.
Lúzer a csaj.
Nem vagyok lúzer, Frank.
Frank, a mopsz jeleneteiben Tiffany tartja a kutyát,
és fura hangon mondja ezeket.
Gonoszkodik. Megaláz.
Tiffany ezeket nem úszta volna meg, ha a normál hangján mondja őket.
Szarul néztek ki.
Frank utálta Sophie-t. Folyton őt piszkálta.
Ideje filmezni, mit csinálsz?
Aludtam egyet.
Láthatjátok, hogy Sophie lusta. És rendetlen. Széthagyja a cipőjét.
És alszik…
Nagyon stresszes lett a környezet.
Már egyáltalán nem tudtam, hogy állítsam le.
Ma…
S***fej!
- Kicsit az vagyok. - Tiffany gonosz volt.
Dühkitörései voltak.
Egyre furább dolgok történtek.
Jöjjön az első játékosunk, a kedvencem, Gavin!
- Gavin nincs itt. - Mi?
- Beteg. Nem jöhet. - Mi?
Tiffany rá volt kattanva Gavinre.
Nem úgy, mint egy barát. Elég ijesztő módon.
- Nyald meg! - Nem fogom megnyalni.
Jó. Nyald meg!
Nem nyalom meg.
Tiffany flörtölt vele. Ez nagyon fura volt.
Azt kérdezte Gavintől, feláll, ha rám nézel?
És a srác 12-13 éves lehetett.
Hadd tisztítsam le!
Gyere ide! Hadd szedjem le!
Ne, várj! Akarom.
Gavin megpróbálta nevetéssel elütni,
mert nem is értette igazán.
Én sem értettem belőle semmit,
de a szülők előtt sosem csinálta.
Corinne sírva jött haza.
Egyre többet mesélt el abból,
ami Tiffany házában folyt.
Ha erről kérdeznek, ha hallok róla, nem mondok semmit.
Elegem lett abból, amit hallottam,
ami kiszivárgott.
Végeztünk. Elköltöztünk.
NEM IS ÉRDEKEL AZ EGÉSZ.
És dühös üzeneteket kaptam.
NE ÍRJ TÖBBET!
Corinne-t csoportos üzenetben rúgták ki a csapatból.
KIKÖVETLEK.
Sosem láttam még ilyet. Kicsit úgy éreztem, hogy… „Mi van?”
Nem a mi ötletünk volt.
Teljes egészében Tiffany tette, dühből.
Corinne megpróbálta megkérdezni, mi van.
Sawyer azt írta vissza: „Sajnálom, Corinne.
Szeretlek, de ha nem csinálom, nem videózhatok többet.”
A közösségi médiát is rám uszította.
Cipőre ragadt szarnak nevezte Corinne-t.
Aljas árulónak, rossz barátnak címkézte.
NE KEVERJ BAJT!
A távozásom után feketelistára kerültem.
Senki sem mondott semmit,
mert nagyon megijedtünk. „Mi van, ha velem is ezt teszi?”
Tiffany megtalálja azokat, akik híresek akarnak lenni.
Tudja, kiket keressen.
Tudja, kivel kell beszélnie.
Megtalálja a közös hangot.
Kihasználja őket.
Sokat lógtam Hunterrel, Piperrel és Tiffanyval.
Tiffany néha ivott, és ilyenkor eltűnnek a gátlásai.
Mondott dolgokat, főleg Piper előtt.
„Kicsit idősebben annyira szexi leszel.”
Élőztünk, jól éreztük magunkat.
És teljesen váratlan fordulat jött.
Rám vetette magát.
Megdöbbentett.
TIFFANY SMITH, HUNTER HILL ÉS PIPER ROCKELLE
AZ ÜGYVÉDEIK ÚTJÁN ELUTASÍTOTTÁK AZ INTERJÚT
ÉS A SOROZAT KOMMENTÁLÁSÁT.
TIFFANY SMITH A NYILVÁNOSSÁG ELŐTT HAZUGSÁGNAK NEVEZTE
A VOLT TAGOK ÉS SZÜLEIK ÁLLÍTÁSAIT.
A feliratot fordította: Vass András